PATVIRTINTA

Visagino „Gerosios vilties“ progimnazijos

Direktoriaus 2018 m. rugpjūčio 31 d.

Įsakymu Nr. V-

**VISAGINO „GEROSIOS VILTIES“ PROGIMNAZIJOS ISTORIJOS VYRESNIOJO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Istorijos vyresniojo mokytojo pareigybė.
2. Pareigybės lygis – A2.
3. Mokytojas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM ISTORIJOS VYRESNIĄJAM MOKYTOJUI**

1. Mokytojas, einantis šias pareigas, turi atitikti šiuos specialius reikalavimus:
	1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;
	2. būti įgijęs pedagogo kvalifikaciją;
	3. būti baigęs istorijos mokytojų rengimo, istorijos ir (ar) politikos mokslų studijų programą arba iki 2014 m. rugpjūčio 31 d. būti įgijęs ne mažesnę kaip 15 metų istorijos mokymo darbo patirtį pagal bendrojo ugdymo programas, arba būti baigęs kitą studijų programą, bet šiuo metu studijuoti pagal istorijos studijų programą ar jos modulį;
	4. būti įgijęs vyresniojo istorijos mokytojo kvalifikacinę kategoriją;
	5. mokėti lietuvių kalbą (turėti trečiąją valstybinės kalbos mokėjimo kategoriją);
	6. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;
	7. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
	8. būti nepriekaištingos reputacijos, kaip ji apibrėžta Lietuvos Respublikos švietimo įstatyme;
	9. išmanyti Lietuvos Respublikos švietimo įstatymą, mokyklos nuostatus, mokyklos darbo tvarkos taisykles, kitus teisės aktus, reglamentuojančius mokinių ugdymą ir mokytojo darbą.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Šias pareigas einantis istorijos vyresnysis mokytojas vykdo šias funkcijas:

5.1. ugdo mokinius pagal istorijos ir pilietinio ugdymo bendrąją programą ir jai įgyvendinti ugdymo planuose numatytas valandas, įskaitant neformaliojo švietimo valandas ir valandas, skirtas mokinių ugdymo(-si) poreikiams tenkinti bei mokymosi pagalbai teikti;

5.2. planuoja ugdomąją veiklą, ruošiasi pamokoms ir kitoms ugdomosioms veikloms, vertina mokinių pasiekimus ir informuoja apie mokymosi pažangą mokinių tėvus (globėjus) ir progimnazijos vadovus, bendradarbiauja su kitais gimnazijos pedagoginiais darbuotojais, analizuoja ir įsivertina savo pedagoginę veiklą, tobulina profesines kompetencijas;

5.3. planuoja, organizuoja ir vykdo veiklas mokyklos bendruomenei: inicijuoja ir koordinuoja pilietinio ugdymo projektų veiklas, kuruoja mokinių socialines-pilietines veiklas mokykloje, pagal kompetenciją dalyvauja kuriant mokyklos integruoto ugdymo turinį; konsultuoja mokinius, besirengiančius konkursams, olimpiadoms; koordinuoja bent vieną tradicinį mokyklos renginį, organizuoja edukacines išvykas, dalyvauja mokyklos sudarytose darbo grupėse, savivaldos institucijose, komisijose, dalyvauja mokyklos organizuojamuose susirinkimuose, posėdžiuose; atstovauja progimnazijai tarptautiniame projekte holokausto tema, koordinuoja jo veiklas progimnazijoje.

5.4 Numatomos konkrečios istorijos vyresniojo mokytojo funkcijos mokslo metams, suderintos ir patvirtintos progimnazijos direktoriaus pridedama atskirame pareigybės aprašymo priede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas, pavardė)